L'Eliana commemora un altre 25N contra la violència de gènere
27 de novembre de 2023

• Centenars de veïns i veïnes han participat en algun dels actes programats durant la setmana passada.

Sota el lema ‘L'Eliana unida contra la violència de gènere’, la localitat ha commemorat al llarg de la setmana passada un programa d'activitats en el qual han participat centenars de veïns i veïnes de totes les edats. L'Ajuntament, en col·laboració amb el recentment constituït Consell dels Dones, ha volgut així visibilitzar el 25 de novembre, el Dia Internacional de l'Eliminació de la Violència contra la Dona, amb l'objectiu conscienciar a la ciutadania sobre aquesta xacra social i involucrar-la en la seua detecció i prevenció.

La campanya d'aquest 2023 ha comptat amb la implicació dels centres escolars IES l'Eliana i Helios, que van participar en la commemoració amb més de 250 alumnes i alumnes 2n de Secundària divendres passat al matí en la tradicional trobada, que enguany ha servit per a presentar el projecte de podcast ‘Les nostres veus contra les violències masclistes’, realitzat per alumnat elianero de 1r de l'ESO i que va comptar amb una actuació musical de rap i beatbox participativa. Els actes van continuar al migdia amb la marxa cívica fins a l'Ajuntament, encapçalada per l'alcalde, Salva Torrent i els edils de l'equip de govern. Juntament amb l'alumnat i veïns i veïnes que es van voler sumar, i al ritme de batukada es van traslladar fins a la plaça del País Valencià on es va realitzar la lectura pública del manifest reivindicatiu.

També va haver-hi participació massiva el concert ‘En veu de totes’, de l'agrupació musical elianera Dissonants, que van fer gaudir al públic amb un repertori sobre la història de Luka i com és el seu viatge dins del cicle de violència masclista en el qual es troba immersa.

El comerç local, les associacions i altres entitats locals s'han adherit a la nova Xarxa d'Espais Segurs contra les violències masclistes, que es convertiran així en llocs d'acolliment i informació a possibles víctimes elianeras. Les entitats adherides es podran reconéixer gràcies a un distintiu acreditatiu, i es comprometran a realitzar una formació específica a càrrec de l'Ajuntament i a assistir a la reunió anual de seguiment. Aquesta iniciativa s'està duent a terme amb la col·laboració de l'Associació de Comerciants, Restauració i Serveis de l'Eliana.

I un espai per a la reflexió i el qüestionament és en el que es va convertir la xarrada de ‘Parlem de pornografia i prostitució’, a càrrec de les comunicadores i activistes feministes Towanda Rebels. La sala Nou Espai es va obrir per a completar el seu aforament amb 150 persones dimecres passat 22, i acollir l'esperada trobada que es va haver d'ajornar el mes de setembre. En ella, es va abordar el problema de la pornografia com a actual escola de sexualitat, sobretot de la joventut, desembocant en models de violència cap a les dones.

El programa es va completar amb tallers de sensibilització i prevenció en els centres educatius, la jornada de novembre de Eliescola o la guia de consulta amb material bibliogràfic de la Biblioteca.

L'alcalde de l'Eliana, Salva Torrent, ha declarat que ‘amb les dades que es coneixen sobre la violència masclista, no caben discursos negacionistes. Des de les institucions no hem de donar cabuda a aquests posicionaments que neguen l'evidència entorn de la violència que s'exerceix sobre les dones’.